मार्श की जगह बर्न्स को मौका
मेलबर्न और डरबन में आज से ‘बॉक्सिंग डे’ टेस्ट
ऑस्ट्रेलिया और वेस्टइंडीज के बीच सीरीज के दूसरे क्रिकेट टेस्ट मैच की शुरुआत शनिवार से ‘बॉक्सिंग डे’ टेस्ट के साथ होगी। इस बॉक्सिंग डे टेस्ट के लिए दोनों टीमों ने जमकर अभ्यास किया। तीन टेस्टों की सीरीज में ऑस्ट्रेलिया 1-0 से आगे है। ऑस्ट्रेलिया टीम ने एक चौंकाने वाला फैसला लेते हुए पहले टेस्ट में 182 रन बनाने वाले शॉन मार्श को टीम से बाहर रखते हुए 33 रन बनाने वाले जो बर्न्स को प्लेइंग इलेवन में बनाए रखने का फैसला लिया है। बर्न्स और डेविड वार्नर ओपनिंग करेंगे। इन दोनों की ओपनिंग बल्लेबाजी की सफलता 80 प्रतिशत है। दूसरी तरफ पहला टेस्ट बुरी तरह गंवाने वाली मेहमान वेस्टइंडीज टीम युवा कप्तान जेसन होल्डर की कप्तानी में पिछली हार को पीछे छोड़ते हुए नए दमखम और जोश से ऑस्ट्रेलिया को टक्कर देने के लिए तैयार है। दूसरे टेस्ट के लिए शेनोन गैब्रिएल की जगह कार्लोस ब्रैथवेट को टेस्ट पदार्पण का मौका मिलने की उम्मीद है।
मेल-मिलाप का दिन है ‘बॉक्सिंग डे’
क्रिसमस का अगला दिन ‘बॉक्सिंग डे’ कहलाता है। इस दिन का बॉक्सिंग या किसी खेल से कोई सीधा संबंध नहीं है। ईसाई बहुल देशों में इस दिन (26 दिसंबर) सभी लोग अपने परिजनों-दोस्तों और कंपनियां अपने कर्मचारियों को बॉक्स में रखकर तोहफे देते हैं। इसी कारण इस दिन शुरू होने वाले टेस्ट मैच को बॉक्सिंग डे टेस्ट कहा जाता है।
वर्ष 1950 से अमूमन हर साल ऑस्ट्रेलिया 26 दिसंबर से मेलबर्न क्रिकेट ग्राउंड पर एक टेस्ट मैच जरूर खेलता है। बॉक्सिंग डे, क्रिसमस के बाद का दिन होता है और दुनियाभर में यह ईसाइयों के लिए छुट्टी और जश्न का दिन होता है। 1974-75 से आधुनिक बॉक्सिंग डे टेस्ट परंपरा की शुरुआत हुई। वर्ष 1980 में मेलबर्न क्रिकेट ग्राउंड ने बॉक्सिंग डे टेस्ट का अधिकार हासिल कर लिया।
एमसीजी पर शुक्रवार को अभ्यास सत्र के दौरान ऑस्ट्रेलियाई बल्लेबाज डेविड वार्नर अपनी बेटी इवी को हेलमेट पहनाकर उसका मन बहलाते हुए।
bho_Deva hin_Deva hin_Deva hin_Deva hin_Deva hin_Deva hin_Deva